Diari Oficial de la Generalitat Valenciana


Sumari del DOGV 8683, del 22-11-2019 (2019/11620)

RESOLUCIÓ de 18 de novembre de 2019, del director general de LABORA Servei Valencià d'Ocupació i Formació, per la qual es declara la disponibilitat del crèdit corresponent a les quanties addicionals establides en la Resolució de 14 d'octubre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2019 les subvencions destinades a finançar plans extraordinaris d'ocupació als municipis afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, en aplicació de l'Acord de 20 de setembre de 2019, del Consell, i de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, i s'incrementa l'import global màxim d'aquell.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8683

Data del DOGV
:   22-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11556


Data del document
:   18-11-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de novembre de 2019, del director general de LABORA Servei Valencià d'Ocupació i Formació, per la qual es declara la disponibilitat del crèdit corresponent a les quanties addicionals establides en la Resolució de 14 d'octubre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2019 les subvencions destinades a finançar plans extraordinaris d'ocupació als municipis afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, en aplicació de l'Acord de 20 de setembre de 2019, del Consell, i de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, i s'incrementa l'import global màxim d'aquell. [2019/11837]  
El 17 d'octubre de 2019 es va publicar en el Diari Oficial de la Generalitat Valenciana la Resolució de 14 d'octubre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2019 les subvencions destinades a finançar plans extraordinaris d'ocupació als municipis afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, en aplicació de l'Acord de 20 de setembre de 2019, del Consell, i de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.  
En el punt resolutiu primer de la Resolució de 14 d'octubre de 2019 s'estableix que aquestes subvencions es finançaran amb càrrec al capítol 4, codi de línia S2941000, del subprograma 322.51, Foment d'ocupació, per un import global màxim estimat d'1.165.000 euros, fons procedents del Servei Públic d'Ocupació Estatal, amb la següent distribució estimativa:  
a) Pla extraordinari d'ocupació per als municipis afectats (annex I): 500.000 euros.  
b) Pla extraordinari d'ocupació per als municipis molt afectats (annex II): 665.000 euros.  
Així mateix, s'hi estableix, de conformitat amb l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, una quantia addicional a la indicada en l'apartat anterior, per import de 4.665.000 euros, amb la següent distribució estimativa:  
a) Pla extraordinari d'ocupació per als municipis afectats (annex I): 2.320.000 euros.  
b) Pla extraordinari d'ocupació per als municipis molt afectats (annex II): 2.345.000 euros.  
El punt resolutiu primer estableix que l'efectivitat d'aquesta quantia addicional queda condicionada a la declaració de disponibilitat del crèdit com a conseqüència del seu increment o ampliació, i també que amb caràcter previ a la resolució de concessió, es publicarà en el Diari Oficial de la Generalitat Valenciana l'import dels crèdits disponibles addicionals i la distribució definitiva, sense que aquesta publicitat implique l'obertura de termini per a presentar noves sol·licituds ni l'inici d'un nou còmput de termini per a resoldre.  
En virtut del que s'ha exposat, atés que en la línia S2941000 existeix disponibilitat pressupostària suficient i adequada, i de conformitat amb el que s'estableix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i amb el que es disposa en l'article 11.3 del Decret 77/2019, de 7 de juny, del Consell, de regulació del procediment de gestió del pressupost de la Generalitat, resolc:  
  
Primer  
Declarar la disponibilitat del crèdit corresponent a les quanties addicionals establides en el punt resolutiu primer de la Resolució de 14 d'octubre de 2019, del director general de LABORA Servei Valencià d'Ocupació i Formació, per la qual es convoquen per a l'exercici de 2019 les subvencions destinades a finançar plans extraordinaris d'ocupació als municipis afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, en aplicació de l'Acord de 20 de setembre de 2019, del Consell, i de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.  
  
Segon  
Augmentar l'import de la dotació establida en la Resolució de 14 d'octubre de 2019, del director general del Servei Valencià d'Ocupació i Formació, per la qual es convoquen per a l'exercici 2019 les subvencions destinades a finançar plans extraordinaris d'ocupació als municipis afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, en aplicació de l'Acord de 20 de setembre de 2019, del Consell, i de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, amb càrrec al capítol 4, codi de línia S2941000, del subprograma 322.51, Foment d'ocupació, fons procedents del Servei Públic d'Ocupació Estatal, segons els imports detallats tot seguit:  
  
a) Pla extraordinari d'ocupació per als municipis afectats (annex I):  
  
Dotació inicial prevista: 500.000 euros.  
Increment: 2.320.000 euros.  
Dotació final: 2.820.000 euros.  
b) Pla extraordinari d'ocupació per als municipis molt afectats (annex II):  
Dotació inicial prevista: 665.000 euros.  
Increment: 2.345.000 euros.  
Dotació final: 3.010.000 euros.  
Aquesta resolució entrarà en vigor el dia que se signe.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant del corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan, en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 18 de novembre de 2019.- El director general de LABORA Servei Valencià d'Ocupació i Formació: Enric Nomdedéu i Biosca.